Ιερά Μονή Τιμίου Προδρόμου Βέροιας

Η Ιερά Μονή Τιμίου Προδρόμου Βέροιας ή Ιερά Πατριαρχική Σταυροπηγιακή Μονή Τιμίου Προδρόμου-Σκήτη Βερροίας Ημαθίας βρίσκεται στους πρόποδες των Πιερίων δίπλα στον ποταμό Αλιάκμονα ενώ απέχει περίπου 11 χλμ. Ν.-ΝΑ. από τη Βέροια και 77 χλμ. Δ.-ΝΔ. από τη Θεσσαλονίκη. Πρόσβαση στην Μονή γίνεται είτε από τον δημόσιο δρόμο που οδηγεί στα χωριά των Πιερίων Ημαθίας, είτε από τον παραποτάμιο δρόμο της ΔΕΗ, σε απαλλοτριωμένη περιοχή της Μονής, που συνεχίζεται με τσιμεντόδρομο.

Ιστορικά στοιχεία
Ειναι μία ιστορική Μονή η οποία υπάρχει από τον 9ο αιώνα. Στον 14ο αιώνα δημιουργήθηκε Σκήτη, από τον Άγιο Γρηγόριο Παλαμά. Μνημονεύει το σεπτό πατριαρχικό όνομα και διοικητικά ανήκει στην Ιερά Μητρόπολη Βεροίας, Ναούσης & Καμπανίας. Από τη Μονή πέρασαν μεγάλοι Άγιοι της Ορθοδοξιας όπως ο Άγιος Γρηγόριος ο Παλαμάς (1326), ο Άγιος Διονύσιος ο εν Ολύμπω (1523/4), ο Άγιος Θεωνάς, ο Άγιος Κοσμάς ο Αιτωλός (1775), ο Όσιος Θεοφάνης (περί το 1590). Ο Όσιος Αντώνιος, σήμερα πολιούχος Βερροίας, εκοιμήθη εδώ περί το 950. 

Το 1822 πυρπολήθηκε ολοκληρωτικά από τους Οθωμανούς, με τον Εμίν αγά-τον Λουμπούτ πασσά της Θεσσαλονίκης και το μοναδικό κτίσμα που σώθηκε είναι το παρεκκλήσι της Μεταμορφώσεως του Σωτήρος κάτω από το βράχο. Η Μονή ανοικοδομήθηκε τα έτη 1830-1845 και διατηρεί τη μακεδονική αρχιτεκτονική της ενώ σήμερα η λειτουργεί ως Ανδρώα. Σώζονται πολλά ιερά λείψανα πολλών μεγάλων Αγίων οπως η Τίμια Κάρα του Αγίου Κλήμης Αχρίδος.

To 1987 ο ηγούμενος Αρχιμ. Γρηγόριος Σοφός διορίζεται ηγουμενεύων της Μονής και επιφέρει ποικίλες επισκευές. Συνταξιοδοτείται το 2007 και διορίζεται ο Αρχιμανδρίτης Πορφύριος Μπατσαράς, ο οποίος εκλέγεται από την Αδελφότητα και ενθρονίζεται στις 24 Ιουνίου 2016.

Στις 28 ιουνίου 2016, επισκέπτεται την Μονή ο Οικουμενικός Πατριάρχης Βαρθολομαίος.

Στην Μονή εγκαταβιούν τρεις Μοναχοί (2023), ενώ είναι εγγεγραμμένοι και άλλοι, οι οποίοι υπηρετούν ως εφημέριοι σε διάφορες ενορίες χωριών της μητροπόλεως Βεροίας, Ναούσης & Καμπανίας.

Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Πολύδενδρο, την Ελαφίνα, τον Πόρο και τη Χαράδρα αποτελούν την κοινότητα Πολυδένδρου η οποία υπάγεται στη Δημοτική Ενότητα Μακεδονίδος του Δήμου Βέροιας ενώ σύμφωνα με την απογραφή του 2011 απογράφησαν 5 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10512 (σελ. 38 του pdf) Οι απογραφές μετά τον Β΄ Παγκόσμιο Πόλεμο είναι:
Απογραφή1951196119711981199120012011Πληθυσμός211336 - 75

 Εξωτερικοί σύνδεσμοι 
 Μονή Τιμίου Προδρόμου της Βέροιας από τον ιστότοπο https://golden-greece.gr/

 Παραπομπές 

Τιμιου Προδρομου
Κατηγορία:Δήμος Βέροιας